เช็กเลย! โซน “กทม.” เฝ้าระวังฝุ่น PM 2.5 สัปดาห์นี้
“คนกรุง” โซนกรุงเทพกลาง, กรุงธนเหนือ และกรุงธนใต้ เฝ้าระวังฝุ่น PM 2.5 ช่วง 16-17 และ 19-22 ม.ค.66 เนื่องจากสภาพอากาศที่นิ่งและปิด
“คนกรุง” โซนกรุงเทพกลาง, กรุงธนเหนือ และกรุงธนใต้ เฝ้าระวังฝุ่น PM 2.5 ช่วง 16-17 และ 19-22 ม.ค.66 เนื่องจากสภาพอากาศที่นิ่งและปิด
16 ม.ค. 2566

ผู้สื่อข่าวรายงานว่า ศูนย์ข้อมูลคุณภาพอากาศกรุงเทพมหานคร (กทม.) แจ้งเตือนให้พื้นที่กรุงเทพฯ และปริมณฑล ในโซนกรุงเทพกลาง, กรุงธนเหนือ และกรุงธนใต้ เฝ้าระวังการสะสมของฝุ่นละอองขนาดเล็ก (PM2.5) ในช่วงวันที่ 16-17 และ 19-22 ม.ค.66 เนื่องจากสภาพอากาศที่นิ่งและปิด
สำหรับผลตรวจวัด PM2.5 ในวันนี้ อยู่ระหว่าง 18-46 ไมโครกรัมต่อลูกบาศก์เมตร (มคก./ลบ.ม.) ค่าเฉลี่ยอยู่ที่ 29.6 มคก./ลบ.ม. โดยมีแนวโน้มเพิ่มขึ้น แต่ยังอยู่ในเกณฑ์มาตรฐานทุกสถานีที่มีการตรวจวัด
ขณะที่มีพื้นที่ที่มีค่าดัชนีคุณภาพอากาศ (AQI) อยู่ในระดับปานกลาง (สีเหลือง) จำนวน 9 พื้นที่ ได้แก่ ริมถนนเลียบวารี เขตหนองจอก, ริมถนนเพชรเกษม เขตหนองแขม, ริมถนนพระราม 3 เขตยานนาวา, สวนทวีวนารมย์ เขตทวีวัฒนา, ริมถนนทวีวัฒนา เขตทวีวัฒนา, ริมถนนลาดกระบัง เขตลาดกระบัง, ริมถนนเลียบคลองสอง เขตคลองสามวา, ริมถนนพหลโยธิน เขตบบางเขน และริมถนนสุขาภิบาล 5 เขตสายไหม
ส่วนพื้นที่ที่ค่า AQI อยู่ในระดับดี (สีเขียว) มีจำนวน 37 พื้นที่ และอยู่ในระดับดีมาก (สีฟ้า) มีจำนวน 23 พื้นที่